
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1378 

6 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση αλλογενών αλλοδαπών. 1 

Δημιουργία θεματικών ενοτήτων στη Σχολή Κοινω¬ 
νικών Επιστημών του Ελληνικού Ανοικτού Πανε¬ 
πιστημίου. 2 

Τ ροποποίηση-συμπλήρωση της αριθμ. 34520/Δ1 /12.3.2 013 

(ΦΕΚ 600/τ. Β') απόφασης της Δ.Ε.Π.Π.Σ. 3 

2η Ανασυγκρότηση Επιτροπής Θεμάτων Γης και Επί¬ 
λυσης Διαφορών. 4 


ΑΠΟΦΑΣΕΙ Σ 

(ΐ) 

Πολιτογράφηση αλλογενών αλλοδαπών. 

1. Με την Φ. 133367/10042/16-5-2013 απόφαση του Γε¬ 
νικού Γραμματέα Πληθυσμού και Κοινωνικής Συνοχής 
του Υπουργείου Εσωτερικών, που εκδόθηκε σύμφωνα με 
τις διατάξεις των άρθρων 7 και 8 του Κώδικα Ελληνικής 
Ιθαγένειας, που κυρώθηκε με το ν. 3284/2004 (217 Α') 
όπως ισχύουν και μετά το υπ’ αριθμ. 8/20-10-2011 πρα¬ 
κτικό της Επιτροπής Πολιτογράφησης της Αποκεντρω¬ 
μένης Διοίκησης Ανατολικής Μακεδονίας και Θράκης, 
γίνεται δεκτή η από 8-9-2010 αίτηση πολιτογράφησης 
του αλλογενούς αλλοδαπού υπό στοιχεία: 

ΕΒΟΓΙΑΝ ΡΑΦΑΕΛ, ον. πατρός ΣΑΒΑΡΣ, γεν. 7-1-1957, 
στην Αρμενία, για την απόκτηση της Ελληνικής ιθαγέ¬ 
νειας. 

2. Με την Φ. 137817/12794/ 21-5-2013 απόφαση του Γ ε¬ 
νικού Γραμματέα Πληθυσμού και Κοινωνικής Συνοχής 
του Υπουργείου Εσωτερικών, που εκδόθηκε σύμφωνα με 
τις διατάξεις των άρθρων 7 και 8 του Κώδικα Ελληνικής 
Ιθαγένειας, που κυρώθηκε με το ν. 3284/2004 (217 Α') 
όπως ισχύουν και μετά το υπ’ αριθμ. 44/27-3-2013 πρα¬ 
κτικό της Επιτροπής Πολιτογράφησης της Διεύθυνσης 
Αστικής Κατάστασης Αθηνών Β' της Αποκεντρωμένης 
Διοίκησης Αττικής, γίνεται δεκτή η από 26-6-2012 αίτη¬ 
ση πολιτογράφησης της αλλογενούς αλλοδαπής υπό 
στοιχεία: 

ΧΑΜΝΤΕΧ ΝΑΝΤΑ, ον. πατρός ΑΜΠΝΤΟΥΛ ΓΑΝΙ, γεν. 
8-5-1971, στη Συρία, για την απόκτηση της Ελληνικής 
ιθαγένειας. 


3. Με την Φ. 131448/12850/21-5-2013 απόφαση του Γ ενι¬ 
κού Γραμματέα Πληθυσμού και Κοινωνικής Συνοχής του 
Υπουργείου Εσωτερικών, που εκδόθηκε σύμφωνα με τις 
διατάξεις των άρθρων 7 και 8 του Κώδικα Ελληνικής Ιθα¬ 
γένειας, που κυρώθηκε με το ν. 3284/2004 (217 Α') όπως 
ισχύουν και μετά το υπ’ αριθμ. 2/27-2-2013 πρακτικό της 
Επιτροπής Πολιτογράφησης της Περιφερειακής Ενότη¬ 
τας Ανατολικής Αττικής της Αποκεντρωμένης Διοίκησης 
Αττικής, γίνεται δεκτή η από 28-1-2013 αίτηση πολιτο¬ 
γράφησης του αλλογενούς αλλοδαπού υπό στοιχεία: 

ΑΜΠΝΤΟΥΛ - ΚΑΝΤΕΡ ΝΑΖΙΧ, ον. πατρός ΜΟΧΑΜΕΝΤ, 
γεν. 24-11-1952, στο Λίβανο, για την απόκτηση της Ελ¬ 
ληνικής ιθαγένειας. 

4. Με την Φ. 134405/11469/ 21-5-2013 απόφαση του Γ ενι¬ 
κού Γ ραμματέα Πληθυσμού και Κοινωνικής Συνοχής του 
Υπουργείου Εσωτερικών, που εκδόθηκε σύμφωνα με τις 
διατάξεις των άρθρων 7 και 8 του Κώδικα Ελληνικής Ιθα¬ 
γένειας, που κυρώθηκε με το ν. 3284/2004 (217 Α') όπως 
ισχύουν και μετά το υπ’ αριθμ. 17/6-10-2011 πρακτικό της 
Επιτροπής Πολιτογράφησης της Διεύθυνσης Αστικής 
Κατάστασης Αθηνών Α' και Κοινωνικών Υποθέσεων της 
Αποκεντρωμένης Διοίκησης Αττικής, γίνεται δεκτή η 
από 1-9-2010 αίτηση πολιτογράφησης του αλλογενούς 
αλλοδαπού υπό στοιχεία: ΧΑΤΖΗ ΓΙΑΝΝΗ, ον. πατρός 
ΘΩΜΑ, γεν. 23-1-1968, στην Αλβανία, για την απόκτηση 
της Ελληνικής ιθαγένειας. 

Ο Γ ενικός Γ ραμματέας 

ΕΥΑΓΓΕΛΟΣ ΣΥΡΙΓΟΣ 

-♦- 

Αριθμ. 71198/Β1 (2) 

Δημιουργία θεματικών ενοτήτων στη Σχολή Κοινωνικών 
Επιστημών του Ελληνικού Ανοικτού Πανεπιστημίου. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 2 παρ. 1(α) και 2(β) και 10 
παρ. 2 του Ν. 2552/1997 (Α' 266). 

2. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της Νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τη γνώμη της Διοικούσας Επιτροπής του Ελλη¬ 
νικού Ανοικτού Πανεπιστημίου, η οποία διατυπώθηκε 
στις αριθμ. 207/27-1-2011 και 211/19-4-2011 συνεδριάσεις 

της (έγγραφα ιδρύματος: ΤΕΚ 760/10-6-2011 και 165/ 
19-2-2013). 

4. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Στη Σχολή Κοινωνικών Επιστημών του Ελληνικού 
Ανοικτού Πανεπιστημίου δημιουργούνται οι ακόλουθες 
θεματικές ενότητες: 

α) «Θεωρία Επιχειρηματικότητας και Καινοτομίας», με 
γνωστικά αντικείμενα: 
ί) Εισαγωγή στην επιχειρηματικότητα, 
ϋ) Εισαγωγή στην καινοτομία και 
ιϋ) Επιχειρηματικό σχέδιο. 

β) «Ηλεκτρονικό Επιχειρείν και Νέες Τεχνολογίες για 
Επιχειρηματικότητα», με γνωστικά αντικείμενα: 
ί) Πλαίσιο λειτουργίας του β-επιχειρείν, 
ϋ) Ηλεκτρονικό εμπόριο και 

ιϋ) Νέες τεχνολογίες και πληροφορικά συστήματα 
διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Μαΐου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 71624/Δ1 (3) 

Τροποποίηση-συμπλήρωση της αριθμ. 34520/Δ1/ 
12-03-2013 (ΦΕΚ 600/τ. Β') απόφασης της Δ.Ε.Π.Π.Σ. 

Η ΔΙΟΙΚΟΥΣΑ ΕΠΙΤΡΟΠΗ ΠΡΟΤΥΠΩΝ ΠΕΙΡΑΜΑΤΙΚΩΝ 
ΣΧΟΛΕΙΩΝ (Δ.Ε.Π.Π.Σ.) 

Έχοντας υπόψη: 

1. Τις διατάξεις: 

α) των άρθρων 40, 44 και 51 του Νόμου 3966/2011 (ΦΕΚ 
118, τ. Α'), «θεσμικό πλαίσιο των Πρότυπων Πειραματικών 
Σχολείων,Ίδρυση Ινστιτούτου Εκπαιδευτικής Πολιτικής, 
Οργάνωση του Ινστιτούτου Τεχνολογίας Υπολογιστών 
και Εκδόσεων «ΔΙΟΦΑΝΤΟΣ» και λοιπές διατάξεις». 

β) του άρθρου 329, παρ. 4α του Νόμου 4072/2012 (ΦΕΚ 
86Α) «Βελτίωση επιχειρηματικού περιβάλλοντος - Νέα 
εταιρική μορφή - Σήματα - Μεσίτες Ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις». 

2. Την με αριθμ. 72227/Δ2/02-06-2011 (ΦΕΚ 212/ΥΟΔΔ/ 
04-07-2011) Υ.Α., όπως τροποποιήθηκε με την αριθμ. 
Φ.361.22/4314/Δ1/14-01-2013 (ΦΕΚ 15/ΥΟΔΔ/16-01-2013) 
Υ.Α. «τροποποίηση της αριθμ 72227/Δ2/02-06-2011 (ΦΕΚ 
212/ΥΟΔΔ/04-07-2011) απόφασης, «Συγκρότηση της Δι- 
οικούσας Επιτροπής Πρότυπων Πειραματικών Σχολείων 
(Δ.Ε.Π.Π.Σ.)» και ισχύει. 

3. Την με αριθμ. 122084/Δ4/25-10-2011 Υ.Α (Φ.Ε.Κ. 2546/Β/ 
7-11-2011) «Χαρακτηρισμός σχολικών μονάδων ως Πρότυ¬ 
πων Πειραματικών Σχολείων» και την με αριθμ. 66365/ 
Δ4/13-6-2012 (ΦΕΚ 1968/τ. Β718-6-2012) «Χαρακτηρισμός 
σχολικών μονάδων ως Πρότυπων Πειραματικών Σχολείων». 

4. Τις νέες εισηγήσεις των Επιστημονικών Εποπτικών 
Συμβουλίων (ΕΠ.Ε.Σ.) των Π.Π.Σ. για την εισαγωγή των 
μαθητών/τριών στα Πρότυπα Πειραματικά Σχολεία για 
το σχολικό έτος 2013-2014. 

5. Τις διατάξεις της αριθμ. 34520/Δ1/12-03-2013/ΦΕΚ 600/ 
τ. Β'/14-3-2013/ΑΔΑ: ΒΕΔΖ9-Ν05 απόφασης της Δ.Ε.Π.Π.Σ. 


με θέμα: «Εισαγωγή μαθητών στα Πρότυπα Πειραματικά 
Σχολεία (Π.Π.Σ.) για το σχολικό έτος 2013-2014». 

6. Την 9/2013 Πράξη της Δ.Ε.Π.Π.Σ.. 

7. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, τροποποιούμε και συμπληρώνουμε: 

Την αριθμ. 34520/Δ1/12-03-2013 (ΦΕΚ 600/τ. Β') από¬ 
φαση της Δ.Ε.Π.Π.Σ. ως εξής: 

Στην παράγραφο Β και ειδικότερα στην ενότητα με 
τίτλο «Ρυθμίσις σχετικά με τη δοκιμασία (τεστ) στα 
Πρότυπα Πειραματικά Γυμνάσια» της ως άνω απόφασης 
οι φράσεις: 

«Οι ενδιαφερόμενοι που υποβάλλουν αίτηση.... (τεστ) 

και «Στα Π.Π. Γυμνάσια.επιλαχόντων/επιλαχουσών 

μαθητών/μαθητριών» αντικαθίσταται ως εξής: «Οι ενδι¬ 
αφερόμενοι που υποβάλλουν αίτηση θα βεβαιώνουν με 
υπεύθυνη δήλωση ότι είναι οι κηδεμόνες των υποψηφίων 
μαθητών και ότι δεν έχουν υποβάλει αίτηση συμμετοχής 
σε άλλο Πρότυπο - Πειραματικό Γυμνάσιο. Επίσης οι 
γονείς και οι κηδεμόνες, προκειμένου να παραλάβουν 
το δελτίο συμμετοχής του μαθητή στη δοκιμασία (τεστ) 
εισαγωγής, υποχρεούνται να καταθέσουν στην επιτροπή 
συγκέντρωσης δικαιολογητικών του σχολείου το αργό¬ 
τερο δύο εργάσιμες ημέρες πριν την πραγματοποίηση 
της δοκιμασίας/τεστ, βεβαίωση του Διευθυντή του Γυ- 
μνασίου εγγραφής του/της μαθητή/τριας ή υπεύθυνη 
δήλωση ότι θα καταθέσουν τη σχετική βεβαίωση μέχρι 
28 Ιουνίου 2013» και 

«Στα Π.Π. Γ υμνάσια η προετοιμασία, η οργάνωση και 
διεξαγωγή της δοκιμασίας (τεστ) καθώς και η επιλογή 
των θεμάτων ανά πεδίο (Ελληνική Γλώσσα, Μαθηματικά 
και Φυσικά) θα πραγματοποιηθεί με ευθύνη του Επιστη¬ 
μονικού Εποπτικού Συμβουλίου (ΕΠ.Ε.Σ.). Για το σκοπό 
αυτό θα συσταθεί: 

α) επιτροπή οργάνωσης και διεξαγωγής των εξετά¬ 
σεων και 

β) επιτροπή επεξεργασίας και επιλογής θεμάτων για 
τη δοκιμασία από εκπαιδευτικούς του Π.Π. Γυμνασίου. 
Στην επιτροπή επεξεργασίας και επιλογής θεμάτων 
είναι υποχρεωτική η συμμετοχή Σχολικού Συμβούλου 
και εκπαιδευτικού της πρωτοβάθμιας εκπαίδευσης, ο 
οποίος ορίζεται με απόφαση του οικείου Περιφερειακού 
Διευθυντή Α/θμιας και Β/θμιας Εκπαίδευσης. Τα Ε.Π.Ε.Σ 
των Γυμνασίων έχουν τη διακριτική ευχέρεια να χρησι¬ 
μοποιήσουν και θέματα, τα οποία θα παραχθούν κεντρι¬ 
κά από επιστημονική επιτροπή υπό τη Δ.Ε.Π.Π.Σ. και θα 
σταλούν στα σχολεία πριν την έναρξη της δοκιμασίας/ 
τεστ. Σε κάθε περίπτωση τα θέματα ανά γνωστικό πεδίο 
θα αναγράφονται και θα απαντώνται από τους μαθητές 
σε ειδική φόρμα η οποία θα αποσταλεί στα σχολεία από 
τη Δ.Ε.Π.Π.Σ. Η αξιολόγηση των γραπτών των μαθητών 
θα γίνει με ευθύνη της Δ.Ε.Π.Π.Σ. σε βαθμολογικό κέντρο 
που θα λειτουργήσει στο 2ο Π.Π. Γυμνάσιο Αθήνας (Τ. 
Φιλήμονος 36-38 και Τσόχα, 11521 Αθήνα). Ως Πρόεδρος 
του βαθμολογικού κέντρου ορίζεται η Μακρή Δήμητρα, 
Σχολική Σύμβουλος ΠΕ15, μέλος ΕΠΕΣ. Μετά την ολο¬ 
κλήρωση της αξιολόγησης των γραπτών η αναλυτική 
βαθμολογία των μαθητών θα αποσταλεί στα ΕΠ.Ε.Σ. 
των σχολικών μονάδων. Η ανακοίνωση των εισακτέων 
και των επιλαχόντων/σών μαθητών/τριών θα γίνει ανά 
σχολείο με ευθύνη του οικείου Ε.Π.Ε.Σ.». 

Στην παράγραφο Γ και ειδικότερα στην ενότητα με 
τίτλο: «Ρυθμίσεις σχετικά με τη δοκιμασία/τεστ στα 

Πρότυπα Πειραματικά Λύκεια» της ως άνω απόφασης 
οι φράσεις: 

«Οι ενδιαφερόμενοι που υποβάλλουν αίτηση.... έως 

(τεστ)» και «Η επιλογή των θεμάτων.επιλαχόντων/ 

επιλαχουσών μαθητών/μαθητριών» αντικαθίσταται ως 
εξής: «Οι ενδιαφερόμενοι που υποβάλλουν αίτηση θα βε¬ 
βαιώνουν με υπεύθυνη δήλωση ότι είναι οι κηδεμόνες των 
υποψηφίων μαθητών και ότι δεν έχουν υποβάλει αίτηση 
συμμετοχής σε άλλο Πρότυπο - Πειραματικό Λύκειο. Επί¬ 
σης οι γονείς και οι κηδεμόνες, προκειμένου να παραλά¬ 
βουν το δελτίο συμμετοχής του μαθητή στη δοκιμασία 
(τεστ) εισαγωγής, υποχρεούνται να καταθέσουν στην 
επιτροπή συγκέντρωσης δικαιολογητικών του σχολείου 
το αργότερο δύο εργάσιμες ημέρες πριν την πραγμα¬ 
τοποίηση της δοκιμασίας/τεστ, βεβαίωση του Διευθυντή 
του Λυκείου εγγραφής του/της μαθητή/τριας ή υπεύθυνη 
δήλωση ότι θα καταθέσουν τη σχετική βεβαίωση μέχρι 
28 Ιουνίου 2013» και 

«Η επιλογή των θεμάτων έως μαθητριών» αντικαθί¬ 
σταται με: «Η επιλογή των θεμάτων που θα εξεταστούν 
οι μαθητές/τριες θα γίνει με ευθύνη της Δ.ΕΠ.Π.Σ. από 
επιστημονική επιτροπή που θα συσταθεί για αυτό το 
σκοπό. Η προετοιμασία, η οργάνωση και η διεξαγωγή 
της δοκιμασίας (τεστ) θα πραγματοποιηθεί από επι¬ 
τροπή που θα συσταθεί με ευθύνη των επιστημονικών 
Εποπτικών Συμβουλίων των Π.Π. Λυκείων. Η αξιολόγη¬ 
ση των γραπτών των μαθητών θα γίνει με ευθύνη της 
Δ.Ε.Π.Π.Σ. σε βαθμολογικό κέντρο που θα λειτουργήσει 
στο 2ο Π.Π. Γυμνάσιο Αθήνας (Τ. Φιλήμονος 36-38 και 
Τσόχα, 11521 Αθήνα). Ως Πρόεδρος του βαθμολογικού 
κέντρου ορίζεται η Μακρή Δήμητρα, Σχολική Σύμβουλος 
ΠΕ15, μέλος ΕΠΕΣ. Μετά την ολοκλήρωση της αξιολό¬ 
γησης των γραπτών των μαθητών/τριών η αναλυτική 
βαθμολογία τους θα αποσταλεί στα ΕΠ.Ε.Σ. των σχο¬ 
λικών μονάδων. Η ανακοίνωση των εισακτέων και των 
επιλαχόντων/σών μαθητών/τριών θα γίνει ανά σχολείο 
με ευθύνη του οικείου Ε.Π.Ε.Σ.». 

Κατά τα λοιπά ισχύει η αριθμ. 34520/Δ1/12-03-2013/ 
(ΦΕΚ 600/τ. Β') απόφαση της Δ.Ε.Π.Π.Σ. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Μαρούσι, 27 Μαΐου 2013 
Ο Πρόεδρος 

ΓΕΩΡΓΙΟΣ ΘΕΟΦ. ΚΑΛΚΑΝΗΣ 

-♦- 

Αριθμ. 3181 (4) 

2η Ανασυγκρότηση Επιτροπής Θεμάτων Γης και 
Επίλυσης Διαφορών. 

Ο ΠΕΡΙΦΕΡΕΙΑΡΧΗΣ ΚΡΗΤΗΣ 

Έχοντας υπόψη 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδ/σης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ Α' 87). 

2. Το Π.Δ. 149/2010 «Οργανισμός της Περιφέρειας Κρή¬ 
της» (ΦΕΚ Α' 242). 

3. Τις διατάξεις του άρθρου 14 του Ν. 4061/2012 «Δια¬ 
χείριση και Προστασία ακινήτων Υπουργείου Αγροτικής 
Ανάπτυξης και Τροφίμων-Ρύθμιση εμπραγμάτων δικαι¬ 
ωμάτων και λοιπές διατάξεις» (ΦΕΚ Α' 66). 

4. Το γεγονός ότι παραμένει κενή η θέση του Γε¬ 
νικού Δ/ντή Περιφερειακής Αγροτικής Οικονομίας και 


Κτηνιατρικής Περιφέρειας Κρήτης και οι αρμοδιότητες 
θεμάτων Πολιτικής Γ ης ανήκουν στα Τ μήματα Τ οπογρα- 
φίας Εποικισμού και Αναδασμού των Δ/νσεων Αγροτικής 
Οικονομίας Κτηνιατρικής Π.Ε. 

5. Τα έγγραφα με αρ. 6804/29-03-13 της Α' Δ.Ο.Υ. 
Ηρακλείου (που περιλαμβάνει και τις καταργηθείσες 
ΔΟΥ Μοιρών και Τυμπακίου), 8416/08-04-13 της Β' Δ.Ο.Υ. 
Ηρακλείου (που περιλαμβάνει και τις καταργηθείσες 
ΔΟΥ Αρκαλοχωρίου, Καστελιού Πεδιάδας και Λ. Χερ¬ 
σονήσου), 4174/01-04-13 της Δ.Ο.Υ. Ρεθύμνου, 5129/01- 
04-13 της Δ.Ο.Υ. Αγίου Νικολάου (που περιλαμβάνει και 
τις καταργηθείσες ΔΟΥ Ιεράπετρας και Σητείας), 7685/ 
05-04-13 της Α' και Β' Δ.Ο.Υ. Χανίων (που περιλαμβά¬ 
νει και την καταργηθείσα Δ.Ο.Υ Κισάμου), με τα οποία 
ορίζονται αντίστοιχα οι εκπρόσωποί τους στην Επιτρο¬ 
πή Θεμάτων Γ ης και Επίλυσης Διαφορών καθώς και οι 
αναπληρωτές τους, όπως ζητήθηκε σχετικά από την 
υπηρεσία μας. 

6. Το με αρ. 50110/12-04-12 έγγραφο του Νομικού Συμ¬ 
βουλίου του Κράτους με το οποίο ορίζεται ο εκπρό¬ 
σωπος του στην Επιτροπή Θεμάτων Γ ης και Επίλυσης 
Διαφορών καθώς και ο αναπληρωτής του, όπως ζητή¬ 
θηκε σχετικά από την υπηρεσία μας. 

7. Τα με αρ. 119447/8-10-12 και 21713/20-02-2013 έγ¬ 
γραφα του Νομικού Συμβουλίου του Κράτους με τα 
οποία ορίζονται αντικαταστάτες των μελών που είχαν 
αρχικά ορισθεί με το με αρ. 50110/12-04-12 έγγραφό 
του, χωρίς κατά τα λοιπά να υπάρχει άλλη μεταβολή, 
αποφασίζουμε: 

Συγκροτούμε την Επιτροπή Θεμάτων Γης και Επίλυσης 
Διαφορών Περιφέρειας Κρήτης, όπως παρακάτω: 

1. Κων/νος Κατεχάκης του Στυλιανού Π.Ε. Τοπογράφος 
Μηχ/κός Προϊστάμενος του Τμήματος Τοπογραφίας - 
Εποικισμού Αναδασμού της Δ/νσης Αγροτικής Οικονο¬ 
μίας Κτηνιατρικής Π.Ε. Ηρακλείου με αναπληρώτρια την 
Ελένη Κουβιδάκη του Κων/νου Π.Ε. Τοπογράφο Μηχ/κό 
της ιδίας υπηρεσίας. 

2. Δημήτριος Παπαγιαννάκης του Χαρίδημου Γεωπό- 
νος Προϊστάμενος του τμήματος Φυτικής και Ζωικής 
Παραγωγής της Δ/νσης Αγροτικής Οικονομίας Κτηνια¬ 
τρικής Π.Ε. Ηρακλείου με αναπληρώτρια την Στυλιανή 
Γιανναδάκη του Χαραλάμπους Γεωπόνο της Δ/νσης 
Αγροτικής Οικονομίας Κτηνιατρικής Π.Ε. Ηρακλείου. 

3. Ελένη Μπαλλά του Δημητρίου Π.Ε. Διοικητικού-Οι- 
κονομικού με αναπληρώτρια την Μαρία Παπάζογλου 
του Νικολάου του κλάδου Π.Ε. Διοικητικού-Οικονομικού. 

Πρόεδρος της Επιτροπής ορίζεται ο Κων/νος Κατε¬ 
χάκης και σε περίπτωση απουσίας του ο Δημήτριος 
Παπαγιαννάκης. 

Στην περίπτωση που υπάρχει θέμα καθορισμού τι¬ 
μήματος, στην Επιτροπή θα συμμετέχει ένας από τους 
παρακάτω υπαλλήλους της οικείας Δ.Ο.Υ., ανάλογα με 
την περιοχή στην οποία αναφέρεται το εκάστοτε συζη- 
τούμενο θέμα στην Επιτροπή, όπως παρακάτω: 

• Θραψανιώτης Εμμανουήλ του Μιχαήλ με αναπλη- 
ρώτρια την Χουρδάκη Μαρία του Αριστοφάνη από την 
Α' Δ.Ο.Υ. 

• Βεληβασάκης Μιχαήλ του Νικολάου με αναπληρώ- 
τρια την Καλοχριστιανάκη Καλλιόπη του Λεωνίδα από 
την Β' Δ.Ο.Υ. 

• Ξενίδη Νικόλαο του Παναγιώτη με αναπληρωτή τον 
Κλάδο Νικόλαο του Μιχαήλ από την Δ.Ο.Υ. Ρεθύμνου. 

• Παυσανίδου Μαρία του Ανδρέα με αναπληρωτή τον 
Λαυρεντάκη Εμμανουήλ του Γεωργίου από την Δ.Ο.Υ. 
Αγίου Νικολάου. 

• Σταματάκης Ιωάννης του Θεοδώρου με αναπληρωτή 
τον Μπουρμπάκη Μιχαήλ του Νικολάου από την Α και 
Β Δ.Ο.Υ. Χανιών. 

Στην περίπτωση που στην Επιτροπή συζητούνται 
θέματα που αφορούν την παρ. 4 του άρθρου 22 του 
Ν. 4061/12, θα συμμετέχει και θα προεδρεύει της Επι¬ 
τροπής η Παπαδάκη Γεωργία, Πάρεδρος του Ν.Σ.Κ., με 
αναπληρωτή τον Πετρόπουλο Γεώργιο Δικαστικό Αντι¬ 
πρόσωπο του Ν.Σ.Κ. 

Γραμματέας της Επιτροπής ορίζεται η Δρακουλάκη 
Αντωνία του Ζήνωνα του κλάδου Δ.Ε. Διοικητικών-Γραμ- 


ματέων, με αναπληρώτρια την Μακρυδάκη Αννα του 
Ανδρέα του κλάδου Δ.Ε. Τεχνικών Δομικών Έργων. 

Από τη λειτουργία της Επιτροπής δεν προκαλείται 
επιβάρυνση στον Κρατικό Προϋπολογισμό και στον 
προϋπολογισμό της Περιφέρειας Κρήτης. 

Με την παρούσα καταργείται η με αρ. πρωτ. 16726/ 
12-10-2012 (ΦΕΚ 2995/12-11-2012 τ. Β') προηγούμενη από¬ 
φαση συγκρότησης της ως άνω Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Απριλίου 2013 

Ο Περιφερειάρχης 
ΣΤΑΥΡΟΣ ΑΡΝΑΟΥΤΑΚΗΣ 

